Ilio kazachų autonominė prefektūra

Ilio kazachų autonominė prefektūra (kin. 伊犁哈萨克自治州, pinyin: Yīlí Hāsàkè Zìzhìzhōu, uig. ئىلى قازاق ئاپتونوم ۋىلايىتى = Ili Qazaq aptonom wilayiti, kaz. Іле Қазақ аутономиялық облысы) – autonominė prefektūra Kinijos Liaudies Respublikoje, Sindziango uigūrų autonominės provincijos šiaurėje. Administracinis centras – Guldža. Geografija Prefektūra ribojasi su Kazachstanu, Mongolija, Rusija. Šiaurinę dalį užima Džungarijos lyguma, iškilę Borohoro kalnai, yra Irtyšiaus aukštupys, pietuose plyti Ilio slėnis. Gyventojai Tautinė sudėtis: haniai: 45,2 % kazachai: 25,4 % uigūrai: 15,9 % hujai: 8,3 % mongolai: 1,69 % sibai: 0,83 % Administracinis suskirstymas Ilio kazachų autonominės prefektūros sudėtyje yra dvi prefektūros, du apskrities lygio miestai, 7 apskritys ir 1 autonominė apskritis.